
A környezeti nevelés megjelenése a magyar köznevelés szabályozó dokumentumaiban és intézményi gyakorlatában

Kutatásom során azt vizsgáltam, hogy a környezeti nevelés hogyan jelenik meg a magyar köznevelés szabályozó dokumentumaiban, valamint milyen módon valósul meg ez az intézményi gyakorlatban. A globális, európai és a magyarországi szinten jelentős törvényi szabályozások, törekvések és megjelent dokumentumok mellett a Nemzeti alaptanterveket is részletesen elemzem. Emellett az interjú-alapú empirikus módszertan segítségével két olyan intézmény példáján keresztül szemléltetem az általam feltárt eredményeket, melyek nagy hangsúlyt fektetnek a környezeti nevelésre és a fenntarthatóságra nevelésre, hiszen ökoiskolaként vagy örökös ökoiskolaként funkcionálnak.

